หยวน ชงหวน

หยวน ฉงฮว่าน () ชื่อรอง ยฺเหวียนซู่ เป็นขุนนาง ขุนพล และนักเขียนชาวจีน ซึ่งรับราชการในสมัยราชวงศ์หมิง เขาได้รับการจดจำในฐานะวีรบุรุษของชาติในยุคราชวงศ์หมิง และได้รับการยกย่องเป็นวีรบุรุษทางวัฒนธรรม โดยเป็นที่รู้จักจากบทบาทในการปกป้องมณฑลเหลียวหนิงจากการรุกรานของราชวงศ์โฮ่วจิน ซึ่งนำโดยชนเผ่าหนี่ว์เจิน ในฐานะขุนพล ยฺเหวียน ฉงฮว่าน เชี่ยวชาญด้านปืนใหญ่และพยายามนำปืนใหญ่ของยุโรปเข้าสู่คลังแสงของต้าหมิง

อาชีพทหารของหยวนมาถึงจุดสูงสุดเมื่อเขาเอาชนะจักรพรรดิหนูเอ่อร์ฮาชื่อ แห่งราชวงศ์โฮ่วจินและกองทัพของพระองค์ในยุทธการที่หนิงหยวนครั้งที่หนึ่ง ซึ่งส่งผลให้จักรพรรดิหนูเอ่อร์ฮาชื่อสวรรคต ต่อมา หยวนยังเอาชนะจักรพรรดิหฺวัง ไท่จี๋ พระราชโอรสและผู้สืบทอดของจักรพรรดิหนูเอ่อร์ฮาชื่อ พร้อมกองทัพที่มีจำนวน 200,000 นาย ซึ่งส่วนใหญ่เป็นทหารมองโกล ในยุทธการที่หนิงหยวนครั้งที่สอง หยวนพบจุดจบเมื่อถูกจับกุมในข้อหาว่าเป็นกบฏและประหารชีวิตด้วยวิธีหลิงฉือ (การแล่เนื้อแบบช้า ๆ) ตามพระบรมราชโองการของจักรพรรดิฉงเจิน โดยเชื่อกันว่าราชสำนักศัตรูเป็นผู้วางแผนใส่ร้ายเขา

ในวรรณกรรม กิมย้งได้เขียนให้หยวนชงหวนเป็นพ่อของ อ้วงเซ็งจี้ พระเอกของเรื่อง เทพบุตรงูทอง

 ประวัติ 
หยวนเกิดที่เมืองตงกว่าน มณฑลกวางตุ้ง บางแหล่งข้อมูลระบุว่าบรรพบุรุษของเขามาจากมณฑลกวางสี《明季北略》：袁崇煥號自如，廣西梧州府藤縣人，萬曆己未進士。 ในช่วงวัยรุ่น เขาใช้เวลาส่วนใหญ่เดินทางจากเมืองหนึ่งไปยังอีกเมืองหนึ่ง แม้เขาจะเข้าสอบจอหงวนหลายครั้งโดยไม่ประสบผลสำเร็จนัก แต่ก็ได้รับประสบการณ์จริงอย่างล้ำค่าระหว่างการเดินทางไปยังเมืองหลวง กล่าวกันว่าในช่วงเวลานี้ เขาได้ผูกมิตรกับบาทหลวงคณะเยซูอิตหลายคน และทุ่มเทเวลาอย่างมากในการดัดแปลงปืนใหญ่ของยุโรป

 ดูเพิ่ม 
 งักฮุย
 อู๋ ซานกุ้ย

 อ้างอิง 

หมวดหมู่:บุคคลที่เกิดในปี พ.ศ. 2127

หมวดหมู่:ขุนนางจีน
หมวดหมู่:บุคคลในยุคราชวงศ์หมิง